BCPG วิ่ง 4% โบรกเชียร์ “ซื้อ” เป้า 17.90 บ. ชี้กำไร Q4/63 โตแกร่ง รับรายได้รฟฟ.ใน-ตปท.
BCPG วิ่ง 4% โบรกเชียร์ “ซื้อ” เป้า 17.90 บ. ชี้กำไร Q4/63 โตแกร่ง รับรายได้รฟฟ.ใน-ตปท.
19 ม.ค. 2564

ผู้สื่อข่าวรายงานว่า ราคาหุ้น บริษัท บีซีพีจี จำกัด (มหาชน) หรือ BCPG ณ เวลา 10.22 น. อยู่ที่ระดับ 16.20 บาท บวก 0.60 บาท หรือ 3.85% สูงสุดที่ระดับ 16.40 บาท ต่ำสุดที่ระดับ 16.10 บาท ด้วยมูลค่าการซื้อขาย 235.96 ล้านบาท

ด้าน บล.กสิกรไทย แนะนำหุ้น BCPG ราคาพื้นฐาน 17.90 บาท คาดการณ์กำไรสุทธิไตรมาส 4/63 เติบโตขึ้นจากช่วงเดียวกันของปีก่อน จากโรงไฟฟ้าพลังน้ำในประเทศลาว และโรงไฟฟ้าพลังแสงอาทิตย์ในประเทศ
สำหรับโครงการในแผนการสวนใหญ่คืบหน้าตามแผน ยกเว้นโรงไฟฟ้าพลังแสงอาทิตย์ในญี่ปุ่นอย่าง Komagane 25MW โดยมองว่าการขยายกำลังการผลิตจะเป็นปัจจัยสำคัญต่อการเติบโตในระยะยาว